Savage South Africa - Elderly White man's soles stripped of feet
Kind elderly man's soles stripped of feet Shot in back of head and shoulder ================================================== Honde wag vergeefs 2010-12-06 10:12 Nicolize van der Walt Krugersdorp. – Vier poedeltjies wag angstig dat hul baas moet huis toe kom. Wanneer die deurklokkie lui of hulle ’n bakkie se enjin hoor, storm hulle deur toe. Hul baas gaan egter nie weer huis toe kom nie. Die lyk van mnr. Jan Krige (56) van Naudestraat in Krugersdorp is verlede Donderdag in Kagiso gekry nadat vriende en familie sedert Dinsdag na hom gesoek het. Hy is in die agterkop en skouer geskiet. Sy wit Colt-dieselbakkie (registrasienommer XVK179GP) is vermoedelik gekaap en word deur die polisie gesoek. “Jan (Krige) is deur die nag uitgeroep na sy werk toe by Harmony se Doornkop-myn,” sê mev. Nellie Krige. “Ek is later die oggend werk toe. Toe ek die middag by die huis kom, het ek gesien sy kos staan nog steeds net so. “Ek was toe baie, baie bekommerd en ons het na hom begin soek. “Ek het uitgevind hy het reeds 03:30 by die myn uitgeklok. “Ons het sy selfoon gebel. Twee keer het dit geklink asof iemand die foon antwoord, maar dadelik weer dooddruk,” sê sy. Die egpaar sou op 20 Desember 35 jaar getroud gewees het. Mev. Krige sê hul poedels is hul “kinders”. “Vandag gaan hulle Jan se lyk van die Roodepoort-lykhuis af aan ons oorhandig. “Ek gaan die hondjies vat sodat hulle na hom kan kyk. Dalk verstaan hulle dan wat aangaan. Hulle is so treurig. “My man was ’n diabeet wat al twee keer in ’n koma was. “Dis vir my onaanvaarbaar dat hy nou só wreed moes sterf. “Toe ek sy lyk moes gaan uitken, het ek gesien hy het nie velle op sy voete nie. “Dit lyk of hy vasgebind was ook. Hy het dit nie verdien nie,” het sy snikkend gesê. Mev. Krige het haar man as ’n “huismens” bestempel. “Hy het baie van TV kyk gehou. “As die TV aan was, was dit op sport. Hy was gek oor rugby en krieket. “Hy was ’n saggeaarde mens wat almal altyd net wou help. “Gewoonlik het hy vir Noekie, ons oudste hondjie, saamgevat werk toe. “Dan het sy in sy bakkie gewag totdat hy terugkom. Dinsdag was hy egter te haastig en sy moes by die huis bly?.?.?.” ’n Roudiens vir Krige word Donderdag 12:00 uit die NG Kerk Suiderlig- gemeente in Krugersdorp-Wes gehou. Ao. Solomon Sibiya, polisiewoordvoerder, sê hy is nie ingelig oor die ontdekking van die lyk en die moordondersoek nie, berig Amanda Roestoff. Hy kon daarom nie op die voorval of die ondersoek kommentaar lewer nie.